craciuncg/RoMedQA_v2 huggingface dataset:
Extirparea glandelor paratiroide produce:
1. creșterea nivelului de calciu în sânge
2. scăderea resorbției calciului prin lipsa stimulării osteoclastelor
3. creșterea resorbției calciului din oase prin stimularea activității osteoblastelor
4. scăderea nivelului de calciu din sânge
5. niciun răspuns corect
Răspuns corect: 24
Referitor la mușchii extrinseci ai globului ocular sunt adevărate următoarele, cu excepția:
1. sunt inervați motor de fibre cu originea reală în cele trei etaje ale trunchiului cerebral
2. sunt singurii mușchi striați inervați de nervul oculomotor
3. se inseră în același punct pe sclerotică
4. se găsesc integral în orbită
5. niciun răspuns corect
Răspuns corect: 123
Care afirmații sunt adevărate despre acomodarea cristalinului:
1. centrul nervos este localizat doar în nucleul motor al nervului III din mezencefal
2. la acest reflex participă neocortexul de pe fața medială a emisferei cerebrale
3. la reflexul de acomodare participă și mușchii drepți ai globului ocular
4. este sinonim reflexului pupilar fotomotor
5. niciun răspuns corect
Răspuns corect: 23
O fetiță de 5 ani își mângâie pisica. Care dintre receptorii de la nivelul pielii mâinilor se activează?
1. corpusculii Pacini
2. terminațiile nervoase libere
3. corpusculii Meissner
4. discurile Merkel
5. niciun răspuns corect
Răspuns corect: 34
Sângele unei persoane de grup sanguin B (III), Rh pozitiv poate conține:
1. aglutinine alfa
2. aminoacizi
3. cortizol
4. aglutinogene D
5. niciun răspuns corect
Răspuns corect: 1234
Următoarele afirmații referitoare la membrana celulară sunt adevărate:
1. componenta proteică din structura sa poate fi implicată în mecanisme de transport transmembranar
2. în cazul eritrocitelor, la nivelul microvililor de la polul apical, are asociate tripsina și chimotripsina, enzime ce nu sunt secretate în lumenul intestinal
3. cea eritrocitară poate avea în structură macromolecule cu rol de antigene
4. se depolarizează în repaus, ca urmare a intrării Na+ în celulă prin canale voltaj-dependente
5. în cazul nefrocitelor, ea acoperă, la polul apical, prelungiri permanente ale citoplasmei
Răspuns corect: 135
Despre ciclul Krebs sunt adevărate următoarele:
1. se mai numește ciclul acizilor tricarboxilici
2. are loc în citoplasma celulei
3. compusul chimic format în urma reacției cu formare de FADH2 este acidul fumaric
4. se mai numește și chemiosmoză
5. niciun răspuns corect
Răspuns corect: 13
Mielina:
1. este prezentă la nivelul nodurilor Ranvier
2. este o substanță lipidică
3. este o substanță proteică
4. intră în componența nervilor mielinici periferici
5. niciun răspuns corect
Răspuns corect: 24
Alegeți afirmațiile corecte:
1. deutoneuronul căii gustative se găsește în nucleul solitar din bulb
2. de la al III-lea neuron al căii vizuale, situat în talamus, axonii ajung în lobul occipital, în jurul scizurii calcarine
3. de la al II-lea neuron al căii vestibulare pleacă fasciculul vestibulo-nuclear spre nucleii nervilor III, IV și VI din mezencefal
4. primul neuron al căii acustice se află în ganglionul spiral Corti
5. al II-lea neuron al căii olfactive este reprezentat de celulele bipolare din bulbul olfactiv
Răspuns corect: 14
Referitor la esofag este adevărat că:
1. peretele esofagului conține fibre musculare striate
2. glandele esofagiene secretă amilază
3. este un organ tubular ce traversează diafragmul
4. peretele esofagului nu conține fibre musculare netede
5. niciun răspuns corect
Răspuns corect: 13
Selectați afirmațiile false, cu excepția:
1. prin comunicanta cenușie trece fibra post-ganglionară amielinică cu originea în neuronul visceromotor din cornul lateral al măduvei
2. ejaculatul conține și secreția prostatică cu rol în mobilitate și nutriție a spermatozoizilor
3. fibrele parasimpatice ale nervului facial care inervează glandele lacrimale, submandibulare și parotide provin din doi nuclei care se găsesc în punte
4. absența ADP-ului duce la stoparea degradării moleculei de glucoză și întreg procesul glicolitic și oxidativ se oprește
5. glucagonul cu acțiune hiperglicemiantă stimulează glicogenoliza și gluconeogeneza
Răspuns corect: 45
Efectele stimulării simpaticului sunt:
1. creșterea secreției glandelor gastrice
2. creșterea secreției de renină
3. reducerea debitului urinar
4. midriază
5. scăderea secreției lacrimale
Răspuns corect: 345
La o pacientă de 65 de ani cu osteoporoză putem observa următoarele modificări:
1. apariția unor tije de cartilaj hialin care se osifică ulterior
2. scăderea nivelului de calciu din sânge datorită activității pronunțate a osteoblastelor
3. apariția unor fracturi osoase
4. resorbția osoasă este mai pronunțată decât formarea osoasă
5. niciun răspuns corect
Răspuns corect: 34
Următoarele afirmații sunt adevărate:
1. ductul toracic se află posterior față de esofag și trahee
2. vasele limfatice nu sunt adaptate pentru îndepărtarea proteinelor
3. zonele subdiafragmatică și supradiafragmatică stânga a corpului sunt drenate de către același vas limfatic
4. ductul toarcic se varsă la nivelul venei brahiocefalice stângi
5. niciun răspuns corect
Răspuns corect: 13
Valorile medii normale în urina finală, în 24 de ore sunt:
1. HCO3- 0,3 g
2. creatinină 1-2 mg
3. Ca2+ 0,2 g
4. Cl- 5,3 mg
5. niciun răspuns corect
Răspuns corect: 13
Creșterea glicemiei se realizează:
1. prin gluconeogeneză favorizată de insulină și cortizol
2. sub acțiunea sistemului nervos vegetativ simpatic prin intermediul adrenalinei
3. sub acțiunea fracțiunii libere a cortizolului
4. prin glicoliză, la nivelul hepatocitelor
5. prin acțiunea glucagonului și adrenalinei, ambii hormoni activând glicogenoliza
Răspuns corect: 235
Sunt elemente somatice de la nivelul extremității cefalice a corpului uman:
1. laringele
2. glandele paratiroide
3. mușchii maseteri
4. cutia craniană
5. niciun răspuns corect
Răspuns corect: 34
În prolapsul de valvă mitrală:
1. cordajele tendinoase sunt lezate
2. cele trei cuspisuri au tendința de a se mișca retrograd
3. sângele este împiedicat să curgă din atriul stâng în ventriculul stâng
4. cauza bolii poate fi lezarea valvei
5. niciun răspuns corect
Răspuns corect: 14
La nivelul rinichiului, rețeaua de capilare:
1. se găsește în jurul tubilor contorți proximali, distali și a tubilor colectori din corticală
2. glomerulare primește, prin arteriolele aferente, sângele din artera renală
3. se poziționează și la nivelul glomerulului renal, proteinele plasmatice exercitând o presiune coloid-osmotică favorabilă filtrării
4. glomerulare este caracterizată printr-o presiune medie de 40 mmHg
5. permite doar reabsorbția și secreția
Răspuns corect: 12
Legat de formarea oaselor lungi este adevărat că:
1. începe în a șasea săptămână a dezvoltării fetale prin apariția unor tije de cartilaj hialin
2. osul lamelar ce înconjoară cavitatea medulară se îngroașă și se alungește
3. celulele care participă la remodelarea osoasă formează centre de osificare
4. continuă doar spre stratul extern care învelește diafiza
5. niciun răspuns corect
Răspuns corect: 24
Referitor la joncțiunile celulare, următoarele afirmații sunt false:
1. joncțiunile comunicante sunt absente în țesutul epitelial
2. joncțiunile strânse sunt formate din benzi proteice ce izolează părți din membrana celulară
3. desmozomii se găsesc exclusiv în stratul spinos al pielii și în țesutul muscular neted
4. joncțiunile strânse se formează independent de prezența lipoproteinelor
5. niciun răspuns corect
Răspuns corect: 34
Următoarele afirmații cu privire la firul de păr sunt false:
1. firele de păr se pot întâlni pe întreaga suprafață a corpului cu excepția zonei axilare
2. în bulbul firului de păr pătrund vase de sânge, țesut conjunctiv și nervi
3. firul de păr are un rol senzitiv, ofering protecție limitată
4. pilozitatea pubiană poartă denumirea de lanugo
5. niciun răspuns corect
Răspuns corect: 14
Funcțiile principale ale reticulului endoplasmatic neted sunt, cu excepția:
1. digerarea substanțelor și particulelor care pătrund în celulă cât și a fragmentelor de celule sau țesuturi
2. sediul fosforilării oxidative, cu eliberare de energie
3. excreția unor substanțe celulare
4. rol important în metabolismul glicogenului
5. sistem circulator intracitoplasmatic
Răspuns corect: 123
Referitor la cobalt este adevărat că:
1. participă la formarea ureei
2. este folosit în formarea oaselor
3. are rol în maturarea eritrocitelor
4. este component al vitaminei B12
5. niciun răspuns corect
Răspuns corect: 34
Selectați afirmațiile corecte referitoare la tubul digestiv:
1. glanda parotidă secretă salivă apoasă prin stimularea nucleului salivator inferior din bulb
2. sângele venos al lobulului hepatic este colectat de vena centrolobulară
3. la nivelul vilozității intestinale, chiliferul central asigură transportul chilomicronilor
4. toate segmentele colonului sunt vascularizate de artera mezenterică inferioară
5. peristaltismul secundar al esofagului este coordonat de sistemul nervos enteric, stimulat de prezența alimentelor propulsate spre stomac
Răspuns corect: 35
Privind adenohipofiza, selectați afirmațiile adevărate:
1. are o legătură vasculară cu regiunea medială a hipotalamusului
2. STH determină o retenție de compuși ai azotului
3. FSH este un hormon glandulotrop
4. ACTH are o acțiune redusă asupra secreției de hormoni sexosteroizi secretați de corticosuprarenală
5. LH determină apariția corpului alb la femeie
Răspuns corect: 123
Neuronii somatomotori din coarnele anterioare ale măduvei spinării fac sinapsă cu axonii neuronilor:
1. din aria motorie corticală
2. intercalari din coarnele posterioare ale măduvei spinării
3. din ganglionul spinal
4. somatosenzitivi din coarnele posterioare ale măduvei spinării
5. visceromotori din coarnele laterale ale măduvei spinării
Răspuns corect: 123
NU se găsesc în sucul intestinal:
1. fosfolipaza
2. chimotripsina
3. colecistokinina
4. creatinkinaza
5. niciun răspuns corect
Răspuns corect: 34
Examenul de urină al unui pacient indică o cantitate crescută de corpi cetonici. La acest pacient este adevărat că:
1. pH-ul sângelui arterial este mai mare de 7,4
2. secreția ionilor de hidrogen la nivel renal este scăzută
3. catabolismul lipidelor este accelerat
4. frecvența și amplitudinea respirației sunt crescute
5. niciun răspuns corect
Răspuns corect: 34
Referitor la debitul cardiac sunt adevărate afirmațiile:
1. se mai numește volum-bătaie
2. scade în sarcină
3. în repaus este de aproximativ 5 L/min
4. este volumul de sânge expulzat de fiecare ventricul într-un minut
5. niciun răspuns corect
Răspuns corect: 34
Care dintre afirmațiile privitoare la vertebre sunt adevărate:
1. la nivelul corpurilor se articulează între ele formând amfiartroze
2. la nivelul apofizelor transverse delimitează orificiile de conjugare pe unde trec nervii spinali
3. cele din regiunea lombară se articulează cu extremitatea posterioară a coastelor
4. sunt oase late, cu cele trei dimensiuni aproximativ egale
5. prezintă un corp orientat anterior și un arc orientat posterior
Răspuns corect: 15
Alegeți afirmațiile corecte legate de funcțiile neuronilor:
1. interneuronii conectează neuronii senzoriali cu cei motori
2. neuronii senzoriali transmit mesajele SNC către mușchi, inimă și glande
3. neuronii motori transmit informația dinspre receptori înspre SNC
4. neuronii motori sunt aferenți
5. neuronii senzoriali sunt aferenți
Răspuns corect: 15
Alegeți varianta corectă:
1. fața medială a ovarului se află pe peretele lateral al cavității pelviene
2. prolactina este un hormon care stimulează ovulația
3. în faza preovulatorie foliculul ovarian secretă estrogeni și progesteron
4. spermia și ovulul au fiecare 22 autozomi și cromozomul sexului
5. albugineea ovarului se găsește în zona medulară a parenchimului
Răspuns corect: 34
Despre glanda tiroidă este adevărat că:
1. unitatea sa funcțională este foliculul tiroidian
2. este situată anterior și inferior de trahee
3. secreția hormonilor tiroidieni este reglată de TSH prin mecanism autocrin
4. hiposecreția hormonilor tiroidieni determină scăderea ratei metabolismului celular
5. niciun răspuns corect
Răspuns corect: 14
Care dintre următoarele enunțuri despre diabetul zaharat sunt adevărate:
1. poate fi determinat de scăderea numărului de receptori pentru insulină
2. poate fi determinat de inactivitatea celulelor beta pancreatice
3. poate determina o eliminare scăzută a apei, pentru a dilua glucoza
4. poate determina o creștere a metabolismului celular
5. poate determina o scădere a cantității de glucoză la nivel celular
Răspuns corect: 125
Referitor la timus este adevărat că:
1. dimensiunile sale cresc cu vârsta
2. este o glandă endocrină
3. conține celule „natural killer”
4. conține celule de suport și limfocite T primitive
5. niciun răspuns corect
Răspuns corect: 24
Legat de coarnele posterioare ale măduvei spinării este adevărat că:
1. aici se termină tracturile descendente dinspre creier
2. axonii interneuronilor formează tracturile ascendente
3. lezarea lor conduce la paralizie
4. de aici iau naștere rădăcinile dorsale ale nervilor spinali
5. niciun răspuns corect
Răspuns corect: 24
Celulele cu rol de susținere se găsesc la nivelul:
1. maculei utriculare
2. retinei
3. mucoasei olfactive
4. mugurilor gustativi
5. niciun răspuns corect
Răspuns corect: 1234
Referitor la funcția pancreasului este adevărat că:
1. în diabetul zaharat apare o concentrație mai mare a corpilor cetonici în urină
2. celulele endocrine depășesc numărul celor care secretă enzime digestive
3. în diabetul zaharat de tip I celulele beta sunt inactive
4. secreția enzimatică este controlată de secretină și chimotripsină
5. niciun răspuns corect
Răspuns corect: 13
Următoarele afirmații sunt false:
1. acrozomul conține enzime cu rol în fertilizare
2. congestionarea cu sânge a rețelei vasculare peniene este precedată de vasodilatația arteriolară
3. în timpul actului sexual, erecția este produsă datorită impulsurilor simpatice provenite de la ganglionul situat inferior de ganglionul celiac
4. starea flască este menținută prin persistența impulsurilor sacrale medulare
5. niciun răspuns corect
Răspuns corect: 34
În lumenul duodenal nu se găsesc:
1. peptidaze
2. colecistokinină
3. proteine
4. celuloză
5. niciun răspuns corect
Răspuns corect: 12
Generarea unui impuls nervos în cazul unei prelungiri neuronale izolate de o substanță lipidică albă prezintă următoarele etape:
1. ionii de sodiu intră în celulă la nivelul nodurilor Ranvier - axolema se depolarizează - potențialul de repaus atinge intensitatea prag
2. potențialul de repaus ajunge la -55 mv - membrana neuronului se depolarizează - suprafața externă a axolemei devine elctronegativă
3. se deschid canalele de sodiu voltaj-dependente - potențialul de repaus crește până la +35 mv - apare o undă de depolarizare continuă de-a lungul axonului
4. stimulul electric modifică potențialul de repaus - se deschid canalele de sodiu - ionii de Na sunt transportați în afara celulei - membrana se depolarizează
5. niciun răspuns corect
Răspuns corect: 12
Afirmațile următoare sunt adevărate:
1. uracilul se găsește exclusiv la nivelul acidului dezoxiribonucleic
2. gruparea fosfat este un element indispensabil formării acizilor nucleici
3. bazele purinice sunt comune ambelor tipuri de acizi nucleici
4. principiul complementarității implică aranjarea specifică a glucidelor
5. niciun răspuns corect
Răspuns corect: 23
Referitor la compoziția sucului intestinal este adevărat că:
1. nucleazele ajută la descompunerea acizilor nucleici din alimente
2. tripsina acționează asupra proteinelor din intestinul subțire
3. zaharoza este o enzimă proteolitică
4. sucul intestinal este activat în canalul pancreatic principal
5. niciun răspuns corect
Răspuns corect: 12
Următoarele afirmații sunt false, cu excepția:
1. din plasmă, O2 nu difuzează în eritrocite
2. difuziunea CO2 se face dinspre alveole înspre sângele din capilarele pulmonare
3. CO2 este rezultatul final al proceselor oxidative tisulare
4. presiunea parțială a gazului în alveolă este unul din factorii care influențează rata difuziunii gazelor prin membrana alveolo-capilară
5. forțele elastice pulmonare sunt de 3 tipuri
Răspuns corect: 34
Selectați afirmațiile false:
1. transportul activ se datorează travaliului metabolic a nefrocitului
2. unele segmente ale nefronului pot reabsorbi apa
3. valoarea medie a ventilației alveolare este de 4,5-5 litri pe secundă
4. rinichii au rol în formarea hormonului numit renină
5. fiecare gram de hemoglobină se poate combina cu maximum 1,34 ml de O2
Răspuns corect: 234
Despre volumele și capacitățile pulmonare este corect să se afirme:
1. volumul curent influențează direct proporțional debitul respirator
2. valoarea volumului curent este egală cu cea a volumului inspirator de rezervă
3. valoarea volumului rezidual este egală cu diferența dintre capacitatea vitală și cea inspiratorie
4. prin adunarea celor patru volume pulmonare rezultă volumul minim pe care îl poate atinge expansiunea pulmonară
5. niciun răspuns corect
Răspuns corect: 13
Referitor la splină este adevărat că:
1. hilul splenic se localizează în vecinătatea amprentei gastrice
2. în hilul splenic se găsește vena portă
3. se localizează supradiafragmatic
4. filtrează sângele
5. niciun răspuns corect
Răspuns corect: 14
Despre puntea lui Varolio este corectă afirmația:
1. este situată anterior de cerebel
2. conține originea reală a perechii VI de nervi cranieni
3. este străbătută de lemniscul medial
4. este străbătută de fasciculul Flechsig
5. niciun răspuns corect
Răspuns corect: 123
Referitor la reflexul condiționat, este adevărat că:
1. se elaborează prin apariția unor conexiuni între centrii corticali ai analizatorului vizual și ai analizatorului auditiv
2. este răspunsul centrilor nervoși la un stimul cu importanță biologică
3. se închide la nivel cortical
4. se poate stinge prin inhibiție corticală
5. niciun răspuns corect
Răspuns corect: 34
În organismul uman proteinele îndeplinesc următoarele funcții:
1. transport de gaze respiratorii - hemoglobina
2. depozit al hormonilor tiroidieni - tireoglobulina
3. imunitate - anticorpi
4. hormon cu rol în reglarea proceselor de creștere a organismului - testosteronul
5. factor al coagulării - fibrinogenul
Răspuns corect: 1235
Care dintre următorii hormoni pot genera hiperglicemie prin modalitățile prezentate?
1. glucagonul prin glicogenoliză
2. adrenalina prin glicoliză
3. hidrocortizonul prin gluconeogeneză
4. insulina prin glicogenogeneză
5. niciun răspuns corect
Răspuns corect: 13
Indicați mușchii care sunt situați anterior:
1. biceps brahial
2. semimembranos
3. piramidal
4. pronatori ai mâinii
5. niciun răspuns corect
Răspuns corect: 134
În rinichi apa se reabsoarbe la nivelul:
1. tubului contort distal
2. tubului contort proximal
3. ansei Henle
4. tubului colector
5. niciun răspuns corect
Răspuns corect: 1234
Alegeți asocierile corecte:
1. discuri Merkel - stimuli tactili
2. terminații nervoase libere - temperatura scazută
3. corpusculi Pacini - vibrații ușoare
4. corpusculi Meissner - vibrații ușoare
5. niciun răspuns corect
Răspuns corect: 14
În caz de criptorhidie canalul inghinal poate conține:
1. vezicula seminală
2. glanda bulbouretrală
3. ductul deferent
4. epididimul
5. niciun răspuns corect
Răspuns corect: 34
Despre baze sunt adevărate următoarele:
1. lasă soluția cu un exces de hidroxil
2. eliberează protoni in soluție
3. preiau ioni de hidrogen din soluție
4. eliberează ioni de hidrogen în soluție
5. niciun răspuns corect
Răspuns corect: 13
Este adevărat că:
1. lipoproteinele cu densitate mică (LDL) conțin 15% colesterol și transportă colesterolul de la celulă la ficat
2. nivelul crescut al LDL se asociază cu risc crescut de boală coronariană
3. lipoproteinele cu densitate mare (HDL) transportă colesterolul de la ficat la țesuturi
4. lipoproteinele cu densitate mare (HDL) contribuie la eliminarea trigliceridelor și a colesterolului din sânge
5. niciun răspuns corect
Răspuns corect: 24
Nu sunt exemple de feedback pozitiv:
1. coagularea sângelui
2. expulzia fetală și placentară
3. reglarea nivelului unor hormoni în organism
4. reglarea nivelului glicemiei
5. niciun răspuns corect
Răspuns corect: 34
Cu privire la creșterea preluării celulare a glucozei, este adevărat că:
1. glucoza este hexoza utilizată preferențial de către celule
2. este urmată de formarea de glicogen din glucoză
3. este produsă de secreția crescută a celulelor β - pancreatice
4. scade valoarea glucozei în sânge
5. niciun răspuns corect
Răspuns corect: 1234
Mușchiul triceps sural este situat:
1. anterior de tibie
2. distal de bicepsul femural
3. proximal de tarsiene
4. profund de mușchiul tibial posterior
5. niciun răspuns corect
Răspuns corect: 23
În cadrul sistemului aortic:
1. porțiunea superioară a rectului este vascularizată de artera mezenterică inferioară
2. sinusul carotidian se găsește la nivelul marginii superioare a cartilajului hioid
3. trunchiul brahiocefalic drept se împarte în artera subclaviculară dreaptă și artera carotidă comună stângă
4. arterele bronșice sunt ramuri din aorta toracică
5. viscerele feței sunt irigate de artera carotidă internă
Răspuns corect: 14
Calea optică conține:
1. neuronul I care se află la nivelul celulelor multipolare din retină
2. chiasma optică
3. coliculul inferior din mezencefal
4. al II-lea neuron care se află la nivelul celulelor amacrine și orizontale ale retinei
5. al III-lea neuron situat în corpul geniculat extern
Răspuns corect: 25
Alegeți corelațiile corecte dintre structurile anatomice și funcțiile acestora:
1. lobul temporal - masticație, deglutiție, elaborare senzorială
2. lobul parietal - vederea controlaterală
3. lobul frontal - activitatea motorie legată de planificarea vorbirii
4. lobul occipital - vederea controlaterală
5. niciun răspuns corect
Răspuns corect: 34
Insulina stimulează:
1. ieșirea glucozei din celule
2. activitatea lipazelor
3. glicogenogeneza
4. lipogeneza
5. niciun răspuns corect
Răspuns corect: 34
Despre sodiu, la nivel renal, se pot afirma următoarele:
1. este prezent în urina finală
2. sub acțiunea aldosteronului, se reabsoarbe în tubul contort proximal
3. se găsește în capsula Bowman
4. secreția lui este determinată de vasopresină
5. niciun răspuns corect
Răspuns corect: 13
Un neurotransmițător produce un potențial postsinaptic inhibitor. Este adevărat că efectul:
1. poate fi cauzat de acidul gama-aminobutiric
2. poate fi cauzat de glicină
3. apare prin deschiderea canalelor de Na+
4. apare prin inhibiția canalelor ionice de la nivelul nodurilor lui Ranvier
5. niciun răspuns corect
Răspuns corect: 12
Este adevărat despre activitatea motorie la nivelul intestinului gros:
1. se poate realiza prin contracții haustrale care au ca rezultat propulsia în direcție anală
2. se poate realiza prin haustrații, care au rol de mișcări de amestec
3. se poate realiza prin contracții care se deplasează lent, în direcție anală
4. proiecția în afară a zonelor stimulate ale peretelui colic determină formarea unor haustre
5. niciun răspuns corect
Răspuns corect: 123
Este corect să afirmăm cu privire la ovul:
1. se elimină în ziua a 19-a sau a 20-a a ciclului ovarian dacă fecundația nu a avut loc
2. este expulzat în ziua a 14-a a ciclului ovarian, când foliculul se rupe
3. în tractul genital feminin rămâne viabil până la 72 de ore
4. expulzia lui determină necroza mucoasei uterine care are loc la sfârșitul ciclului genital
5. niciun răspuns corect
Răspuns corect: 12
Care dintre afirmațiile referitoare la alveolele pulmonare sunt false:
1. la nivelul lor se realizează schimbul de oxigen între aer și sângele arterial din vasele bronșice
2. structura peretelui este reprezentată de un epiteliu pseudostratificat
3. reprezintă unitatea morfo-funcțională a plămânului
4. sunt continuate de ductele alveolare
5. niciun răspuns corect
Răspuns corect: 1234